Diari Oficial de la Generalitat Valenciana


Sumari del DOGV 8949, del 11-11-2020 (2020/9511)

Extracte de la Resolució 21 d'octubre de 2020, de la vicerectora d'Innovació i Transferència, per la qual es convoca la II edició del premi d'iniciació a la investigació Joaquín Olivert de la Càtedra Ciutat de Cullera de la Universitat de València al millor treball final de grau, de màster o tesi doctoral sobre el desenvolupament local de la ciutat de Cullera
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8949

Data del DOGV
:   11-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9511


Data del document
:   21-10-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució 21 d'octubre de 2020, de la vicerectora d'Innovació i Transferència, per la qual es convoca la II edició del premi d'iniciació a la investigació Joaquín Olivert de la Càtedra Ciutat de Cullera de la Universitat de València al millor treball final de grau, de màster o tesi doctoral sobre el desenvolupament local de la ciutat de Cullera [2020/9511]  
  
BDNS (identif.): 531116.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
(http://www.pap.minhap.gob.es/bdnstrans):  
  
Primer. Beneficiaris  
Hi poden participar els estudiants o graduats de la Universitat de València que hagen presentat un treball final de grau (TFG) o de màster (TFM) o una tesi doctoral (TD) en els tres últims anys durant els cursos 2017/18, 2018/19 o 2019/2020, sobre aspectes del desenvolupament local i que tinguen relació directa i explícita amb la ciutat de Cullera.  
  
  
Segon. Objecte  
L'objecte d'este concurs és premiar el millor treball acadèmic (final de grau (TFG), de màster (TFM) o tesi doctoral (TD)), realitzat per estudiants o graduats, durant els cursos 2017-18, 2018-19 i 2019-20 que es presenten com a candidats a esta convocatòria.  
  
El premi és compatible amb altres subvencions, ajudes, ingressos o recursos per a la mateixa finalitat.  
La finalitat d'este premi és fomentar entre els estudiants universitaris l'estudi dels aspectes relacionats amb el desenvolupament local que tinguen relació directa i explícita amb la ciutat de Cullera.  
  
Tercer. Bases reguladores  
https://www.uv.es/uvcatedres/convoc\_val.pdf  
  
Quarta. Quantia  
En l'expedient escaient consta la consignació pressupostària adequada i suficient per a atendre les obligacions de despesa que puguen derivar-se d'este concurs.  
El premi es finança amb càrrec al capítol VII del pressupost de la Universitat de València per a 2020, orgànica 9226813772, específica 67493601, per un import de 750 euros.  
S'estableix un premi únic d'un import de 750 euros.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte de la resolució en el Diari Oficial de la Generalitat Valenciana (DOGV), fins al 15 de novembre de 2020 a les 14 hores.  
  
  
València, 21 d'octubre de 2020.- La vicerectora d'Innovació i Transferència (per delegació de la rectora, DOGV 27.06.2019): María Dolores Real García.